
1. Bevezetés

„Gyermekekkel foglalkozni minden bizonnyal

a leghálásabb munka,

ami a földünkön osztályrészünkről jutott,

de saját tökéletességünket is ez mozdítja előre.”

/Brunszvik Teréz/

Óvodai nevelésünket alapjaiban meghatározó új Köznevelési Törvény, a Végrehajtási Utasításai és a vonatkozó rendeletek fokozatos, lépcsőzetes bevezetése jelentős változásokat hoznak az elkövetkező évekre, - nagy hatást gyakorolnak a pedagógiai kultúrára és a magyar pedagógusok mindennapjaira is. Ebből az is következik, hogy az intézményvezetői szerep és feladatkör is jelentősen megváltozik. 

A törvényből jól látható, hogy az óvodai nevelés kiemelt figyelmet kap szakmai, gazdasági és tanügy igazgatási vonatkozásban is.

A vezető állás megpályázása ismételt kihívást jelent számomra. Fontosnak tartom, hogy a Csicsergő Óvoda értékeit és hagyományait megőrizve a XXI. század elvárásának szellemében, új tartalmakkal és optimális feltételekkel biztosítsam a sikeres és eredményes működését. 

1.1. Vezetői hitvallásom

„ Ha nem érzel magadban szeretetet embertársaid iránt…..akkor ülj csendesen, foglalkozzál a magad dolgával, amivel akarsz, csak emberekkel ne!”

/Tolsztoj/

Vezetői munkám során törekszem a törvényi jogszabályok betartására, betartatására. Felelősséggel végzem az óvoda irányításával kapcsolatos feladatokat.

Óvodavezetőként feladatomnak tartom az intézmény hatékony, gazdaságos működésének biztosítását, a döntésekkel járó személyi felelősséget, a törvényesség megtartását a működtetésben, jó munkakapcsolat fenntartását a társszervezetekkel és a fenntartóval. Pedagógiai munkám során fontos, hogy biztos, nyugodt, demokratikus légkörben hatékony nevelőmunka folyjék, melyben a gyermeki személyiség kibontakozása, fejlődése az óvodapedagógusok, alkalmazottak hivatástudatát tükrözi, a gyermekek, a szülők, az óvodai dolgozók és a fenntartó megelégedésére. 

Pályázatomban megfogalmazott vezetői, szakmai célkitűzések, fejlesztési elképzelések a már meglévő értékekre és a testülettel közösen kialakított szokásokra épülnek. 

Vezetői tevékenységemet a fenntartó igényeire és a partneri elvárásokra kívánom alapozni, amelyhez a kitűnő felkészültségű nevelőtestület minden tagja a partnerem. 
1.2.  Szakmai hitvallásom

„Bizony, hogy játsszunk vígat, nevetőst, 

Ravasz kis törpét, s óriást, erőst.

Erdők tündérét, helyek szellemét,

Életet játszunk és játszunk mesét.

Lesz móka, tánc és ének is vidám,

Minden, amit csak gyermekszív kíván.

És mind azért van: játszik, zeng, zenél

Kis gyermekem, hogy Te boldog legyél.”

/Várnai Zseni/

Hiszem és vallom, hogy:

· Az óvodás gyermek legfőbb dolga, hogy sokat és jól játsszon, hiszen a játék az ő elemi, pszichikus szükséglete, amely semmi mással nem helyettesíthető, s nem pótolható. 

· A jól kialakított napirend, a szokás és szabályrendszer biztosítja a gyermekek nyugodt, kiegyensúlyozott, biztonságot adó tevékenységét a nap folyamán. 

· A munkájukat szívügyükként végző kollégáim az óvodásaink életkori valamint egyéni sajátosságait szem előtt tartva biztosítják a fejlődésükhöz szükséges változatos gyermekkori tevékenységeket. 

· Az egészségesen fejlődő gyermek, ha megkapja az életkorának megfelelő lehetőségeket a felnőttek gondoskodó odafigyelését, boldog kiegyensúlyozott, kreatív gyermekké válik, aki megállja a helyét az életben.

· Hosszú folyamat, rengeteg munka s befektetett energia eredménye, hogy óvodánk meg tudja teremteni a boldog felhőtlen gyermekkor feltételeit úgy, ahogy az egy gyermeknek kijár – ez a legtöbb, amit egy óvoda megtehet a rábízott gyermekekért.
1.3.  Törvényi háttér

20/2012./VIII.31./EMMI rendelet

2011 évi CXC. tv. a nemzeti köznevelésről

2006. évi tv. közoktatásról szóló 1993.évi LXXIX. tv. módosításáról

30/2004. /X.28./ OM rendelet a nevelési –oktatási intézmények működéséről szóló

11/1994. /VI.8./ MKM rendelet módosításáról

3/2002. /II.15./ OM rendelet a közoktatás minőségbiztosításáról és minőségfejlesztéséről

137/1996. /VIII.28/ Korm. rendelet az Óvodai nevelés országos Alapprogramjáról

1993. évi LXXIX. törvény a közoktatásról

1.4.  Az óvoda alapdokumentumai

· Alapító Okirat

· Pedagógiai program

· Intézményi Minőségirányítási Program

· Szervezeti és Működési Szabályzat

· Házirend

· Esélyegyenlőségi program

· Gyakornoki Szabályzat

Az óvoda dokumentumai - elvárásként a dolgozók számára - egyértelmű, konkrét értékrendet, magatartási formákat, feladatot és felelősséget fogalmaznak meg.

Az alapdokumentumok a törvényi előírásnak megfelelőek, a nevelőtestület elfogadta, a fenntartó jóváhagyta azokat.

Karbantartásuk, frissítésük folyamatosan a jogszabályoknak megfelelően történik.

2. Működési és szakmai helyzetelemzés

2.1.  Az intézmény bemutatása

Csicsergő Óvodánk Sülysáp nagyközségben található, 4 épületben működő 11 csoportos intézmény, amely 280-300 kisgyermeknek ad otthont.

Településünk sajátosságából fakadóan az épületek egymástól távol, három településrészen helyezkednek el.

A központi óvodában 4, a sápi tagóvodában 3, a szőlősi tagóvodában 3, a keresztény tagóvodában 1 csoportban neveljük a gyermekeket. A csoportok közül 9 csoportban hasonló életkorú, 2 csoportban vegyes életkorú gyermekek nevelkednek.

Jelenleg 2 csoportban foglalkozunk kiemelt figyelmet igénylő gyermekekkel teljes integrációban.
2.2.  Szociokulturális háttér

A gyermekek szociokulturális háttere nagyon eltérő. Vannak jó anyagi körülmények között élő családok, és vannak a létminimumon élők. Az óvodába lépő gyermekeknél a korábbi évekkel szemben szociális és kognitív fejlettség területén jelentős eltérést tapasztalunk.

Tisztában vagyunk azzal, hogy a gyermekek megváltozott életkörülményei befolyásolják fejlődésüket. A korlátozottabb lehetőségek családon belül, a család szerkezetének változásai, az élményforrások csökkenése, a megélhetési problémák, a munkanélküliség a gyermekek fejlődését gátolják.
A szociális hátrányok növekedésével párhuzamosan csökken a rendezett, harmonikus családi életből érkező gyerekek száma.

Csökkent a tudatos nevelésre odafigyelő családok aránya.
A felgyorsult életritmus és a külvilágból érkező számtalan információ halmaz, a gyermekek életében tartós stressz tényező. A gyermekek érzelmi fejlődése elmarad az értelmi fejlődéssel szemben.

Kiemelten fontos a szülői házzal való folyamatos együttműködési lehetőség keresése, szülői igények megismerése, mérlegelése.

A szülők úgy tudnak maradéktalanul a felnőtt élet feladataira koncentrálni, ha gyermeküket biztonságban tudják. Kimagasló jelentőséggel bír korunkban az óvoda óvó-védő szeretetteljes gondoskodása.

Tapasztalatunk, hogy erőfeszítéseink következtében óvodásaink szívesen járnak óvodába, felszabadultan játszanak, tevékenykednek.

Gyermeklétszám alakulása

Óvodánk férőhely kihasználtsága hosszú ideje magas, 120% körül van. A magas létszám         a szakmai munka elismerését is jelenti. Szeretnénk az új csoport beindítása után a maximális csoportlétszámot betartani.

2.3.  Pedagógiai, szakmai munka elemzése

Kinevezésemtől kezdődően kiemelt feladatomnak tekintettem, hogy a Csicsergő óvodába járó gyerekek egyre nyugodtabb és rendezettebb környezetben élhessék meg gyermekkoruk játékos óvodás éveit, a szülők pedig biztonságban, jó hangulatú légkörben tudhassák gyermekeiket. Az intézmény mai arculata, a benne folyó hatékony és korszerű nevelőmunka nem jöhetett volna létre az együtt, és összedolgozni tudó alkalmazotti közösség nélkül.

Egyéni arculatunk csiszolódásának egyik fontos lépése volt, hogy nevet választottunk óvodánknak. 

A „Csicsergő” névvel az óvodai élet sokszínűségét, a vidámságot, jókedvet, gyermekközpontú szemléletmódot szeretnénk környezetünknek hírül adni.

Névadónk óta minden évben megrendezzük a Csicsergő napot, mely jó szórakozást és kikapcsolódást jelent a családok számára. A Csicsergős egyen póló, a kitűző, a kis ajándék      a gyermekek számára örömtelibbé teszi ezt a napot és erősíti összetartozásunkat.

Óvodánk pedagógusai munkájukat a Tevékenységközpontú óvodai nevelési program adaptálásával készült saját Pedagógiai programunk szerint végzik, törekednek annak megvalósítására. A törvényi változások és a nevelőtestület tapasztalatai alapján módosítottuk, fejlesztettük több alkalommal, jelenleg is az Országos Alapprogram módosítása miatt           az átdolgozáson munkálkodunk.

Óvónőink elkötelezettek szakmájuk iránt, igényesen készülnek fel egy-egy pedagógiai ciklusra, egyenletes, kiegyensúlyozott, színvonalas nevelőmunka jellemző. 

Munkájukat szeretik, munkahelyükkel lojálisak. Munkatársaim döntő többsége innovatív szemléletű, fogékony az új szakmai és módszertani ismeretekre. Nyitottak az új elfogadására, képezik magukat, ismereteiket munkájukban is hasznosítják.

Örvendetes, hogy a testületen belül jó munkakapcsolat, alkotó légkör uralkodik.

Az óvodai alkalmazottak gyermek- és szakmaszeretetét, hozzáértését bizonyítja a nyugodt, derűs, családias légkörben végzett sokféle, változatos tevékenység biztosítása, a gyermekek szeretete, a nevelésbe vetett hitük, hivatástudatuk.

Arra fektetnek nagy hangsúlyt kollégáim, hogy pedagógiai munkavégzésük során komplex személyiségfejlesztésben részesüljenek a gyermekek, nyugodt, optimális személyi és tárgyi feltételek biztosításával.

Rendszeresen tájékoztatják a szülőket a gyermekről, tevékenységéről, fejlettségéről.

Vállalt feladataikat igyekeznek teljesíteni. Elfogadják az esetleges hiányosságok jelzését, partnerek a közös javítási lehetőségek megkeresésében.

A nevelőmunkát segítő, és egyéb alkalmazottak munkáját is a gyerekek szeretete, az elfogadás jellemzi. Gondoskodó munkájukkal segítik a gyermekei igények zökkenőmentes kielégítését, bekapcsolódnak a nevelés folyamatába, a gondozásba, biztosítják a tiszta, higiénikus óvodai környezetet, eszközöket, felszereléseket.

Az óvoda éves munkaterve határozza meg az adott év feladatait, a kiemelt nevelési feladatokat, adminisztrációs feladatokat, felelősöket és az ellenőrzési tervet. A pedagógiai munka ellenőrzése a munkatervben elfogadott módon teljesül.

A nevelőmunka színvonalának emelését az ön- és továbbképzéseken kívül házi bemutatók, hospitálások segítik. Óvodánkban két munkaközösség működik.

Sajnos intézményünkben a logopédiai ellátás nem megoldott. Korábban a Kistérség által alkalmazott félállású logopédus is kevésnek bizonyult a növekvő számú beszédhibás gyermeknek. A múlt tanévben és az ideiben már csak a tanév utolsó három hónapjában, heti  8 órában foglalkozott logopédus a gyerekekkel.

Minden alkalmazott tudja, hogy a pedagógus etika megtartása, a hivatali titoktartás minden dolgozó munkaköri kötelessége.

A múlt évben három kollégámmal együtt felkértek dajka jelöltek oktatására, amit örömmel el is vállaltunk. Jelenleg is tart, már a 6. tanfolyam. Ez több szempontból is hasznosnak bizonyul. Az oktatás óvodánkban zajlik, így a szakmai gyakorlatot is sokan nálunk végzik, amiben minden kolléga részt vállal, és ez segíti szakmai tudásuk frissen tartását. Ezen kívül Budapest és környékén járok vizsgáztatni óvodákba, ahol sok új tapasztalatot szerzek, ötletet merítek, amit megosztok kollégáimmal.

Rendszeresen fogadunk óvónőképzős hallgatókat, akiknek segítjük ismereteik bővítését, elmélyítését.

A jó kapcsolat megtartására törekedtem a gyermekekkel, a szülőkkel, a fenntartóval és nem utolsó sorban a kollégákkal.
2.4.  Személyi erőforrás elemzése

Az óvoda családias, biztonságos, nyugodt légkörének megteremtéséről, a gondjainkra bízott gyermekek érzelmi biztonságáról, sokoldalú fejlesztéséről 39 főből álló, gyermek- és hivatásszerető, jó szaktudású, kreatív alkalmazotti közösség gondoskodik. 

Az alkalmazottak munkaköre, végzettsége: 

	Munkakör
	Végzettség
	Létszám
	További szakképzettség
	Létszám

	Pedagógusok
	Óvodapedagógus

/Főiskola/
	23 fő
	Vezető óvodapedagógus
	2 fő

	
	
	
	Bölcsész, történelem szakos tanár
	1 fő

	
	
	
	Pszicho-pedagógia szakos tanár
	2 fő

	
	
	
	Fejlesztőpedagógus
	3 fő

	
	
	
	Nyelv-és beszédfejlesztő pedagógus
	1 fő

	
	
	
	Család-és gyermekvédelem szakirány
	1 fő

	Pedagógiai munkát segítő alkalmazottak
	Dajka
	11 fő
	Dajka szakképesítés
	9 fő

	
	
	
	Pedagógiai asszisztens
	2 fő

	
	
	
	Érettségi
	7 fő

	Egyéb alkalmazottak
	Konyhás
	4 fő
	Dajka szakképesítés
	3 fő

	
	Óvodatitkár
	1 fő
	TB ügyintéző
	1 fő


A jogszabályi előírásoknak megfelelő létszámtól annyiban térünk el, hogy két fő óvónőnk csak hatórás a sápi és a szőlősi óvodában.

A személyi állomány az eltelt évek alatt csak nyugdíjazás miatt változott, az új kolléganők a fiatalabb korosztályhoz tartoznak általában.

Az eltelt időszakban kiemelt feladatunk volt a tudatos szervezetfejlesztés. A megújulást és a közösség építést nagyban segítette a báb- és színjátszóközösség, ill. az énekkar megalakulása. A közös öröm, az örömszerzés, a gyermekek színházi élményhez való juttatása, a mai anyagilag szűkös világban meghozta a várt sikert. Büszke vagyok kollégáimra, akik egyre szebb sikereket érnek el a környező óvodákban és rendezvényeken is, de leginkább a mi óvodásaink élvezik sokoldalúságukat, tehetségüket. 

Énekkarunk is egyre több pozitív visszajelzést kap, már nem csak a magunk örömére énekelünk, hanem néhány alkalommal részt vettünk a Művelődési Házban rendezett műsorban.

Közösségünk szempontjából a jó hangulatú próbák, az összedolgozás és az együttlét öröme is segített, hogy egyre jobb, egyre összetartóbb, vidám közösséggé váljunk.

Óvodánkban külső és belső továbbképzésekkel egyaránt biztosítottuk az óvodapedagógusok és a nevelést közvetlen segítő dajkák szakmai fejlődését. 

Hospitálási lehetőségeket, munkaközösségi foglalkozások keretében bemutatókat, nevelőtestületi értekezleteken szakmai előadásokat szerveztünk. 

Éltünk a különböző szakmai fórumok ingyenes felkínálásával és az óvodán belüli önerős képzések, tréningek vállalásával. 

Az óvodapedagógusok eleget tettek a 7 évenkénti, törvény által előírt továbbképzési kötelezettségüknek.

A továbbképzések során szerzett kompetenciák

	Szakmai- módszertani ismeretek
	fő

	Szorongások oldása óvodás és kisiskolás korban
	4 fő

	Barkácsolás 3-10 éves korig
	2 fő

	Gyermekközpontú vizuális nevelés
	4 fő

	Mentálhigiénés foglalkozás pedagógusoknak
	16 fő

	Manuális képességek fejlesztése óvodás és kisiskolás korban
	7 fő

	S.O.S - Segítség a pedagógusoknak a 3-10 éves gyermekek viselkedésproblémáinak megoldására
	4 fő

	Fél figyelemből teljes figyelembe
	1 fő

	Stressz kezelés és kreativitásfejlesztés
	4 fő

	Személyiségfejlesztés a stressz tűrő képesség növelése érdekében
	1 fő

	A gyermeki agresszió
	2 fő

	Korszerű óvodai mozgásprogram 
	2 fő

	Zene szeretetére nevelés
	1 fő

	3-8 éves egyedi fejlődésmenetű gyermekek nevelése
	1 fő

	Fejlesztési ötletek a gyakorlatban, fejlesztő eszközök készítése
	3 fő

	Jeles napok szerepe a XX. század gyermekének életében
	3 fő


2.5.  Tárgyi erőforrás elemzése

Vezető munkám során a tárgyi feltételek javítására folyamatosan nagy hangsúlyt fektetek.     A dologi és tárgyi feltételek, valamint az eszközrendszer javításához hoztuk létre 2010-ben a Sülysápi Csicsergők Közhasznú alapítványt, amely reményeink szerint bevételeivel majd segíti céljaink megvalósítását.

Az elmúlt öt év a költséghatékonyság jegyében telt el, de jó beosztással a költségvetésben rendelkezésünkre álló pénzből lehetőség volt olyan felújítási, beszerzési munkák elvégzésére, amelyek az óvoda működésének javítását eredményezték.  

2008/2009-ben felújíttattuk a Központi Óvoda vegyes csoportjának mosdóját. Új 3 medencés, rozsdamentes mosogatót vásároltunk a szőlősi óvodának, és rozsdamentesre cseréltük a tálaló edények egy részét.

2009/2010-ben a vihar által lerombolt fajátékokat kellett kicserélnünk. A szakmai és informatikai pályázaton nyert 1 millió forintból készíttettünk beépített szekrényeket, asztalokat, székeket, csoportszobai szekrénysorokat.

Tárgyi feltételeink javulása terén a legjelentősebb a Központi Óvoda tornaszobájának elkészülése volt. A SZM bál bevételét fordítottuk rá. Köszönhető volt néhány vállalkozó szülő felajánlásának, akik munkabért nem kérve, csak az anyagköltségért végezték a számunkra sokat jelentő munkát.

A 2010/2011-es tanévet mindegyik óvodánk sok szép, illetve felújított eszközzel kezdte.        A sápi óvodában kicseréltettük a padlózatot PVC, ill. laminált parkettára, a sülyi óvodában felújíttattuk a parkettát, a szőlősi óvoda udvarára új fajátékot vásároltunk és egyik csoportjukban ki lett cserélve a padlózat. A keresztény óvoda udvarán elkészült a levegőztető, sülyi csoportjának játszóudvara lett szépen átalakítva adományból.

A központi óvodában csőtörés következtében 2 csoportszobát, a felnőtt öltözőt és a pincében kialakított tornaszobát elöntötte a víz, így a nyáron felújított parkettát az egyik csoportban föl kellett szedni, mert annyira tönkre ment. Most nagy kopásállóságú PVC van letéve.

A 2011/2012-es tanévben a csőtörés okozta károkat a Faluszolga dolgozói szépen helyreállították a pincében.

Energiatakarékossági, esztétikai és minden szempontból nagy szükség lenne a nyílászárók cseréjére és a hőszigetelésre mindegyik óvodában.

Ebben a nevelési évben lehetővé tette a fenntartó az internet hozzáférést mobilinternet formájában a 3. és 4. óvodában, a 2. óvodában a hozzáférést a szemben lévő iskola segítségével tudjuk megoldani.

Az értékmegőrzés és biztonság miatt részleges felújításra került az 1., 2., 4. óvoda, teljes felújításra a 3. óvoda  riasztó rendszere. 

Óvodánk tárgyi felszereltsége, ha nem is kiváló, megfelelő feltételrendszert biztosít a gyerekek fejlődéséhez.

Mind a négy épületben megtalálhatók a gyermekek neveléséhez nélkülözhetetlen játékok és egyéb eszközök. Csoportszobáink és az egész óvoda tiszta, rendezett, az év közbeni dekorációban visszaköszön az évszakváltás, az ünnepek, a jeles napok közeledte. 

Mindegyik óvodában a csoportszobák és a gyermekeket kiszolgáló helyiségek barátságosak, otthonos hangulatot árasztók. Az ott dolgozó pedagógusok szakszerűen, a pedagógiai programunkhoz célszerűen rendezték be azokat.

A felszerelések folyamatos pótlásáról folyamatosan gondoskodni kell (játékok, foglalkozási anyagok, étkezési felszerelések, bútorzat, a pihenés kellékei). Az óvodai eszköznorma megvalósítása, megtartása továbbra is feladat.

Jelenleg minden szobánk, helyiségünk teljes mértékben kihasznált. Gyakran helyhiánnyal küszködünk.

Nagyon hiányzik minden óvodában egy szoba – ahová néhány gyermekkel az óvónő elvonulhat (egyéni fejlesztés, kiscsoportos foglalkozás), ami szülői fogadószobaként is funkcionálhatna. Nincs szertárunk, nevelői szobánk, beteg elkülönítőnk.

A megnövekedett adminisztrációs, minőségfejlesztési, teljesítményértékelési,  szabályzatmódosítási feladatokkal járó nyomtató és fénymásolási feladatok jelentősen megterhelik a gépeinket és a költségeinket.

Pályázati lehetőségeket igyekszünk kihasználni, de egyre kevesebb az óvodákra kiírt pályázat.

Udvaraink tágasak, elegendő teret biztosítanak a gyerekek mozgásigényének kielégítéséhez. Megfelelő az árnyékos és napos felületek aránya, folyamatos erőfeszítéseket teszünk a füves területek pótlására, de a rossz talajminőség és az erős igénybevétel miatt törekvéseink nem hoznak kellő eredményt.

Az udvari játékok állapota részben kielégítő – vannak még vasból készült játékok, amelyeket az anyagi lehetőségek függvényében folyamatosan cserélünk.

A balesetek megelőzésére minden magasabb játék alatt homok, ill. finom sóder van.

Nagy izgalommal és várakozással nézünk a központi óvoda felújítása és bővítése elé. Nem csak a létszám gondjainkat fogja megoldani, hanem a régóta hiányolt helyiség gondunkon is segít. Reménykedünk, hogy a 2. és a 3. számú óvodák felújítására is lesz pályázati lehetőség. 

2.6.  Minőségfejlesztési tevékenység elemzése

Az óvoda alkalmazotti közössége elkötelezett a minőségfejlesztési rendszer működtetése, a szakmai munka és az intézményi működés színvonalának folyamatos fejlesztése iránt.

A MIP-ban megfogalmazott minőségpolitikánk érvényes intézményünk valamennyi dolgozójára, minden folyamatára és tevékenységére, szolgáltatásaink minőségének fejlesztése mindannyiunk személyes felelőssége.

A minőségfejlesztési vezető irányítja a támogató csoporttal (TCS) a minőségfejlesztési munkát. Munkájukat a MIP alapján, éves munkaterv szerint végzik.

A cél partnereink elégedettségének, elégedetlenségének, elvárásainak megismerése, hogy az erősségeinkre támaszkodva további fejlődési, fejlesztési célok meghatározásával a belső működés fejlődjön, erősödjön.

A kidolgozott partnerazonosítás és igényfelmérés szabályzat alapján évente elégedettségmérést végzünk a gyermekek, szülők, alkalmazottak, iskola, fenntartó körében, az eredményekről visszacsatolást kapnak partnereink. A gyengébb eredményt elért részterületek fejlesztésére intézkedési terv készül, melynek végrehajtása segíti a felzárkóztatást.

A gyermekektől a „Mit szeret és mit nem szeret az óvodában” képválasztós módszerrel szerzünk információt.

Kialakítottuk a gyermekek fejlődésének nyomon követési rendszerét.

Saját készítésű fejlődési naplónk segíti az elvárásoknak való megfelelést.

Az elmúlt időszakban minden szabályzatunkat (MIP, SZMSZ, HOP, Házirend, Továbbképzési terv) felülvizsgáltuk, megújítottuk. Új szabályzatok is készültek: Gyakornoki szabályzat, Esélyegyenlőségi szabályzat. Ez igencsak megterhelő, szakmától eltérő terhet ró    a nevelőtestületre.

Az alkalmazottak a szabályzatok kialakítására, paragrafusok értelmezésére nehezebben motiválhatók. A programírás, szabályzatkészítés, paragrafusok értelmezése komoly felkészültséget igényel a feladatban részt vállalóktól.

Minőségfejlesztő munkához az elkötelezettségen túl megfelelő tárgyi (technikai, informatikai) felszerelésre is szükség van.

2.7.  Partneri kapcsolatok elemzése

A Pedagógiai Programunk cél- és feladatrendszere nem valósulhatna meg a többi partner támogató, segítő együttműködése nélkül. A partnerkapcsolatok az elmúlt évek hagyományaira épülnek, melyet a MIP szabályoz. Az éves munkatervben az aktuális programok, tevékenységek, együttműködések és a kapcsolattartó felelősök jelennek meg.

Az óvodának jól működő, kialakult kapcsolatai vannak partnereivel: a családokkal, a község társintézményeivel (bölcsőde, óvoda, iskola, WAMK).

Család
Célunk a partnerviszony kialakítása a szülőkkel, melynek alappillére a kölcsönös bizalom, segítségnyújtás, tapasztalatcsere, a gyermek fejlődését elősegítő pozitív, egymást erősítő, együttes nevelői hatás kialakítása.

A családi nevelést kiegészítő óvodai nevelés igényli a családokkal való együttműködést.

Az óvodapedagógusok igyekeznek minden egyes családdal megtalálni a kapcsolatteremtés, az együttműködés legmegfelelőbb módját. Bizalmat ébresztő, elfogadó, támaszt nyújtó magatartásukkal próbálnak megoldást találni a kisebb- nagyobb gondokra.

Az együttműködés formái: szülői értekezletek, családlátogatások, fogadó óra, nyílt napok, munkadélután, nyílt ünnepek, gyermeki ünnepek, rendezvények, séták, kirándulások, gyermekkíséret. Az óvoda szülői szervezete többnyire a csoportok SZMK működésében nyilvánul meg.

Tájékoztató, információs jelleggel internetes levelező lista működik néhány csoportban, de minden csoportra történő kialakításán dolgozunk. 

Intézmények
Az óvoda jelenlegi kapcsolattartási rendszerének megfelelően az óvoda partneri hálózata az alábbiak szerint alakul:

	Fenntartó
	Társintézmények
	Egyéb

	Sülysáp Nagyközség Önkormányzata
	Bölcsőde vezetője, gondozónők
	Pedagógiai Szakszolgálat vezetője

	Oktatási-, Kulturális-, és Sportbizottsága
	Móra Ferenc Általános Iskola vezetője és az alsó tagozatos tanítók
	Családsegítő és Gyermekjóléti Szolgálat

	OKSB vezetője, valamint munkatársai
	Szent István Általános Iskola vezetője és alsó tagozatos tanítók
	Óvodák gyermekorvosai, védőnői, fogorvosai

	Önkormányzati képviselők
	WAMKK vezetője és munkatársa
	


3. A Csicsergő Óvoda fejlesztési terve
2013. augusztus 1-től   2018. július 31-ig

3.1.   Vezetési koncepció

„Nemcsak tudnunk kell, hanem a tudást alkalmazni is.

 Nemcsak akarnunk kell, hanem cselekednünk is.”

/Goethe/

Vezetői koncepcióm, hogy vezetői munkámban, döntéseim meghozatalakor a gyermek mindenek felett álló érdekét veszem figyelembe. Biztosítom, hogy az óvodás gyermekek az uniós szabályoknak, - az eszköznormának megfelelő esztétikus környezetben, környezetbarát berendezési, felszerelési tárgyak között, szakmailag jól felkészült alkalmazottakkal együtt szeretetteljes légkörben töltsék el mindennapjaikat, és minden segítséget megkapjanak képességeik, tehetségeik kibontakoztatásához, személyiségük fejlődéséhez.

A helyzetelemzésre építve, a körülmények és az alkalmazotti közösség ismeretében, a már elért eredményeinkre, sikereinkre támaszkodva – az óvoda használóinak véleményét szem előtt tartva – kívánom tovább erősíteni óvodánk jó hírét.

Tudom, hogy az óvoda minden dolgozója azonosul ezzel a céllal.

Óvodavezetőként feladatomnak tartom az óvodai nevelés funkciójával összhangban a gyermeki, szülői, alkalmazotti, fenntartói igények összhangját megtartani.

Az óvoda irányítását az eddig kialakított szervezeti struktúra működtetésével kívánom megoldani.

Az óvoda egyszemélyi vezetőjeként vállalom a kollégák korrekt tájékoztatását, véleményük kikérését és meghallgatását, a döntésekkel járó felelősséget.

Ellenőrzésem alapvetően a bizalomra épül, feltételezem, hogy mindenki érdekelt a jó munkavégzésben. Arra törekszem, hogy minden cselekedetemet az emberség jellemezze. 

Fontosnak tartom a folyamatos szervezetépítés szükségességét az intézményben, hogy a négy tagintézmény dolgozói között még zökkenőmentesebb legyen a kapcsolattartás, az együttműködési készség, valamint, hogy mind a négy tagintézmény alkalmazotti közössége érzékelhesse a vezetés demokratikus, igazságos, mindegyik tagóvodára egyaránt figyelő voltát.

Céljaim:

· Óvodánk arculatának megőrzése, megerősítése,

· A jogszabályokhoz, normákhoz (törvényi, fenntartói, szakmai) igazodó intézményi 

· működés biztosítása      

· Hatékony erőforrás-felhasználás,

· Kiváló munkahelyi klíma megteremtése,

· Folyamatos fejlesztés

· Gyermekközpontúság, gyermekvédelem,

· Törvényesség betartása,

· Minőségközpontú gondolkodás, partnerközpontú szemlélet, rendszerépítés,

· Optimális feltételek biztosítása,

· Szervezeti kultúra fejlesztése,

· Támogató, motiváló hozzáállás,

· Etikai értékek, erkölcsi normák következetes képviselete,

· Célkövető magatartás
Meggyőződésem, hogy a vezetői munkám akkor eredményes, ha az óvoda folyamatosan és zavartalanul működik, az óvodahasználók (gyermek, szülő, alkalmazott) elégedettek, a fejlődés folyamatosan tapasztalható.

Feladataim:

· A gyermek mindenek felett álló érdekének biztosítása,

· A gyermeki jogok elsődlegességének megtartása

· Az általános óvodavezetői feladatok végrehajtása,

· A vezetési funkciók (tervezés, szervezés, irányítás, koordináció, ellenőrzés) gyakorlása

· Jogszabályok, változások folyamatos figyelemmel kísérése, és érvényesítése,

· Az egymásra épülő dokumentumok összhangjának biztosítása, nyomon követése, szükség szerint felülvizsgálat, korrekció.

· Az elvégzett feladatok, munkák rendszeres ellenőrzése, értékelése, visszacsatolás az alkalmazottak részére.

· Információk átadása a személyes és csoportos megbeszélések, faliújság, értekezletek során.

· Vezetői team összehívása havonta.

· Azonnali döntést nem igénylő ügyekben az érintett alkalmazottak véleményének kikérése, meghallgatása a döntéshozatal előtt.

· Alkalmazotti értekezleten feladatok, elvárások, jogok, jogkörök, munkaköri leírások egyértelmű megfogalmazása, ismertetése.

· A meglévő értékek megőrzése, a munka feltételeinek javítása a költségvetési realitások figyelembe vételével,

· Rendszeres, személyes kapcsolattartás a külső-belső partnerekkel különös tekintettel a Szülői szervezetek elnökére, a Közalkalmazotti Tanács elnökére, fenntartó képviselőjére
· Az óvoda felújítási pályázat sikeres lebonyolításában aktív részvállalás, egy csoport és egy tornaterem bővítésével, a megvalósulás maximális támogatása. A szülői ház felé a bővítés előnyeinek pozitív közvetítése, az építkezés alatti korrekt pedagógiai feltételek biztosítása, melyek az eredményes működéshez vezetnek.

3.2. Szakmai munka fejlesztése

                                                                                   „Jól csak a szívével lát az ember.

                                                          Ami igazán lényeges, az a szemnek láthatatlan.”

                                                                                         (Antoine de Saint-Exupéry)

A gyermekek nevelésének alapdokumentuma Pedagógiai Programunk, mely megfogalmazza óvodai nevelésünk célját: a 3-7 éves korú gyermekek társadalmi gyakorlatra való általános felkészítését, amely magába foglalja:

· A teljes gyermeki személyiség fejlesztését, az életre való felkészítést a tevékenységek által és a tevékenységeken keresztül.

· A közösségi életre való felkészítést (befogadás, gondoskodás, tolerancia, alkalmazkodás, mások elfogadása).

· A tehetséges, a szociálisan hátrányos helyzetű, a halmozottan hátrányos helyzetű, a sajátos nevelési igényű gyermekek differenciált fejlesztését, fejlődésének elősegítését, ellátását.

· A gyermek és ifjúságvédelemmel összefüggő pedagógiai tevékenységek ellátását.

· A környezettudatos magatartás formálását (a környezet védelme, megóvása, szeretete).

Tudom, hogy a megfogalmazott célok, feladatok, alapelvek a nevelés minden területén továbbra is óvodásaink harmonikus fejlődését szolgálják. Változatlanul kiemelt feladatként kell kezelnünk a szociálisan hátrányos helyzetben lévő gyermekek felzárkóztatását,               az esélyegyenlőség biztosítását, a környezetvédelem megalapozását, a lokálpatriotizmust.        Az integráció, a befogadás, a kompetenciák megszerzésének biztosítása mind a társadalmi gyakorlatra való felkészítést segítik.

Legfontosabb pedagógiai célunknak tartjuk, hogy a hozzánk járó gyermekek vidám, kiegyensúlyozott, biztonságos, gyermekszerető környezetben fejlődjenek, és jól érezzék magukat az óvodában.

Fontos célom, hogy olyan légkör uralkodjon az óvodában, ahol a gyermekek és a felnőttek, jól érzik magukat. A feltételek javításával is arra törekszem, hogy megteremtsem a kiegyensúlyozott, alkotói légkört, melyben a gyermeki személyiség megfelelően fejlődik, a dolgozók tudásuk legjavát nyújtják.

Nívós szakmai munkát várok el az óvodapedagógusoktól és a pedagógiai munkát közvetlenül segítőktől is.

A nevelőtestületi egység megtartása érdekében biztosítanom kell a nevelő-oktató munkához szükséges feltételrendszert, a nevelőpartnerek közötti összehangolt együttműködést. Fontos egymás munkájának, értékeinek megismerésén túl a szakmai ismeretek átadása.

A nevelőtestülettől tervszerű, összehangolt, a legújabb ismeretek elsajátítása mellett végzett munkát várok. A közös nevelői értékrend, a pedagógus etika megtartásában számítok társaim további következetes odafigyelésére.

A magas színvonalú nevelő-fejlesztő munka fenntartásához számítok a teljes alkalmazotti kör együttműködésére.

Az egységes szemlélet, értékrend alakításában jelentős szerepe van a házi bemutatóknak, az alkalmazotti és nevelői értekezleteknek, a szakmai napoknak, a munkaközösségeknek, a minőségfejlesztési csoport működésének.

Arra törekedtem, s törekszem továbbra is, hogy munkavégzésemmel, magatartásommal hiteles legyek munkatársaim előtt.

A feladatok elosztását próbálom úgy megszervezni, hogy azokat a munkatársaim szívesen és sikeresen elvégezzék. Törekszem a testületen belüli arányos terhelésre.

Munkaközösségek szerepe a szakmai megújulás tekintetében kiemelkedő jelentőségű. Lehetőség nyílik szakmai megmérettetésre, önmegvalósításra, anyagi, erkölcsi elismerésre.    A munkaközösségek működtetését fontos feladatomnak tartom.

A szakmai munkát segíti a kiépített minőségbiztosítási eljárásunk elkötelezett működtetése (belső-külső önértékelés; partnereink elégedettsége, elégedetlensége, elvárásaik; az irányított önértékelés; prioritások; fejlesztési tervek és megvalósulásuk; a partnereknek történő visszajelzések).

Továbbra is fontosnak tartom egymás munkájának, módszereinek megismerését, az egymástól tanulás biztosítását (házi bemutatók), az őszinte, nyílt szakmai beszélgetéseket, melyek további irányt és lendületet adnak közösségünknek.

Az óvoda legfőbb döntéshozó és végrehajtó szerve a nevelőtestület. A nevelőmunka tartalmi kérdéseinek meghatározásában és a munkavégzésben egyaránt fontosnak tartom a nevelőtestület egységét. Építeni kívánok a testület minden egyes tagjának észrevételére, véleményére, javaslatára és kritikájára. 

Szeretném, ha a nevelőtestület tagjai egymás munkáját a jövőben még jobban megismernék és megbecsülnék. Az egymás iránti kölcsönös figyelem tovább erősítheti a jó munkahelyi légkört.

Számítok a vezetőség tagjaira – intézményvezető helyettes, tagóvoda vezetők, minőségirányítási csoport vezetője – a döntések előkészítésében, meghozásában, az információ áramlásának elősegítésében, a munkatársak korrekt tájékoztatásában.

Hagyományossá váló közös rendezvényeinket, kirándulásainkat tovább szeretném folytatni.

Feladatom:

· A Pedagógiai program célkitűzéseinek, a feladatok teljesülésének nyomon követése, segítő ellenőrzése,

· Kapcsolattartás a gyermekcsoportokkal, az alkalmazottakkal,

· Kiegyensúlyozott, alkotó munkahelyi légkör biztosítása,

· A pedagógiai önállóságra, a módszertani szabadságra épülő sokszínű nevelési eljárásban megvalósuló szakmai autonómia biztosítása,

· Rendszeres óvónői, és dajka megbeszélések biztosítása, konzultálás egymással, hogy a feladataink előtt mindent átgondoljunk, felelősöket kinevezzük, problémánkat megbeszéljük.  

· Határidők betartása és betartatása,

· Szakmai napok megtöltése: szakmai előadó, véleménycsere, társintézmények látogatása, szakmai konzultációk,

· Csapatmunka – team munka segítése,

· Udvari élet, szabadban végzett mozgástevékenységek színesítésére ösztönzés,

· Kialakított hagyományaink színvonalas ápolása,

· Kapcsolat keresése szakmai egyesületekkel.

3.3. Személyi erőforrások fejlesztése






A 3-6-7 éves gyermekek alapvető szociális tanulási formája az utánzás, így különösen meghatározó, hogy a gyermekeket körülvevő felnőttek – akik az emberi, szakmai kisugárzásukkal, értékrendjükkel a nevelési folyamat kulcsszereplői – napra kész, hiteles képességekkel, kompetenciákkal rendelkezzenek mindennapi munkájuk során. Nélkülözhetetlen a folyamatos önképzés.

Célom, hogy minden munkakörben megfelelő végzettségű, szakértelemmel rendelkező és emberileg alkalmas dolgozó végezze a feladatát.

A folyamatos, szakmai továbbképzést a társadalomban és a közoktatásban bekövetkezett változások egyaránt indokolják. A továbbképzéseket a jövőben is az óvodai továbbképzési tervnek megfelelően kívánom támogatni. A támogatások beszűkülése, illetve a továbbképzési kötelezettség alóli mentesség ellenére is fontosnak tartom a pedagógus szakvizsga megszerzését.

Célom, hogy a dolgozók szakmai képzettségi szintje folyamatosan növekedjen és hasznosuljon.

Támogatom a szakmai munkaközösségek munkáját, melyek a közösen kitűzött célok elérését, a szakmai fejlődést, megújulást leginkább szolgálják.

Támogatom a Pedagógiai program színvonalas megvalósításához, a szülői elvárásokból fakadó és a minőségbiztosítás feladatainak teljesítéséhez szükséges továbbképzéseket. 

Fontosnak tartom logopédus és gyógypedagógus alkalmazását az intézményben – lehetőség szerint álláshely bővítéssel az integrált nevelés miatt.

Az óvodapedagógusok továbbképzésén túl a nevelő munkát segítő és technikai dolgozók továbbképzését is támogatni kívánom az érettségi, HACCP és egyéb tanfolyamok lehetőségének biztosításával.

Gazdasági megfontolásból és az intézmény dolgozóinak tehermentesítése érdekében támogatom közhasznú dolgozók segítő munkavégzését az intézményben.

Feladatom:

· Gyógypedagógus, logopédus státusz kezdeményezése,

· Pedagógus szakvizsga támogatása: gyógy-testnevelő, fejlesztőpedagógus, játék mentor, környezeti nevelő,

· Szakmai, módszertani, minőségfejlesztési továbbképzési lehetőségek biztosítása,

· Szakmai napokon külsős előadó meghívása,

3.4.  Tárgyi erőforrások fejlesztése

A fenntartó által biztosított költségvetési keretet úgy kell felhasználnom, felhasználnunk, hogy a legnagyobb hatásfokú legyen. Törekednem kell a költségvetési igények körültekintő és indokolt megtervezésére.

Fontosnak tartom, az ésszerű takarékosságot.

Célom a biztonságos, balesetmentes működési és tárgyi feltételrendszer megtartása és további javítása az óvodai élet minden területén. 

Célom a zavartalan munkavégzés feltételeinek megteremtése.

A színvonalas óvodai munka biztosításához a fenntartó és az önkormányzat képviselőivel személyes együttműködést tartok továbbra is.

A korszerű működéshez korszerű felszerelés szükséges. Támogatni szeretném a modern technikai eszközök alkalmazását - a felkészülésben, információs anyagok, segédanyagok plakátok, beszámolók készítésében - eszköz beszerzéssel.

A számítógép használata az alkalmazottak munkájában is fontos.

Pályázati tevékenységünket tovább kell erősítenünk, az érdekeltségi rendszer konkrétabb megfogalmazásával, ösztönzéssel.

Építeni szeretnék a következő években alapítványunk anyagi támogatására.

Feladatom:

· A törvényesség, a pénzügyi előírások megtartása,

· Az intézmény gazdaságos működtetése, a részletekre való odafigyelés, amit a munkatársaimmal is be kívánok tartatni.

· További épületkorszerűsítési feladatok ütemezése: 2. és 3. számú óvodák teljes felújítása (hőszigetelés, tatarozás, nyílászárók cseréje, fűtéskorszerűsítés, tetőcsere),

· A játszó udvarok játékainak folyamatos karbantartása, játékok cseréje, minősíttetése,

· A Pedagógiai Program megvalósításához szükséges eszközök további fejlesztése, bővítése: bútor cserék folytatása, cselekvő gondolkodást biztosító eszközök, játékok, textíliák, szakmai könyvek,

· Az eszköznorma szerinti felszereltség biztosítása, beszerzése,

· Pedagógus szakképzés, továbbképzés anyagi támogatása, a forrás biztosítása,

· Új fénymásolók, számítógép, videokamera, projektor, és a munkavégzést megkönnyítő gépek, berendezések (mosogatógép) beszerzése,

· A tárgyi eszközök használatának ellenőrzése, továbbá a berendezések megóvása,

· Vezetékes alapú internet szolgáltatás kialakítása a 3. és 4. számú óvodában,

· „Pályázói csapat” megszervezése, munkájuk segítése. Munkatársaim motiválása a lehetőségek felkutatására,

· Széles körű tájékoztatás az alapítványunkról, céljainkról partneri kapcsolatainkban,

· Az óvodánk menedzselése,

· Forrásbővítés lehetőségei: pályázati, alapítványi, szülők támogatása, támogató intézmények felkutatása.

3.5.  Minőségfejlesztési munka fejlesztése

Az új Köznevelési törvény nem kötelezi a nevelési-oktatási intézményeket a minőségfejlesztési munka folytatására, ám nevelőtestületünk úgy döntött, hogy szakmai fejlődésünkhöz szükséges.

Vezetői tevékenységem során az eddigi partnerközpontú vezetői szemléletmódot szeretném érvényesíteni.
Vezetői munkámmal elsősorban az óvoda közvetlen partnereit szolgálom, és érdekeit képviselem a kívánatos jövő elérése érdekében.

Ehhez:

· Biztosítom az óvoda törvényes, jogszerű, gazdaságos, és szakszerű működését, ill. az ehhez szükséges tárgyi és személyi feltételeket.

· Állást foglalok az innováció szükségessége mellett.

· Figyelembe veszem az intézményi folyamatokban a változások logikai, materiális és lelki vonatkozásait.

· A korrekt, építő kritikát várom és elfogadom.
Feladatom:

· MIP felelős működtetése a szabályzatban foglaltak szerint: tervezés, ellenőrzés, képzés, ösztönző rendszer, új dolgozók fogadása, partnerkapcsolatok irányítása, panaszkezelés, mérés-értékelés,

· Minőségfejlesztési csoport működésének biztosítása,

· A szeptembertől bevezetésre kerülő Életpálya modell ösztönző erejének használása.

3.6.  Partneri kapcsolatok fejlesztése 
Alapvető elvem, hogy minden olyan személlyel és intézménnyel élő kapcsolatot tartok fenn, akik az óvoda nevelőmunkájának hatékonyságát növelni tudják.

Ennek megfelelően vannak állandó és időszakosan működő kapcsolatok, a nevelés mindenkori érdekéből és aktuális feladataiból fakadóan.

A kapcsolattartás során alapvető etikai szabályként a korrektséget, nyitottságot, ugyanakkor a gyermekek és szüleik személyiségi jogainak tiszteletben tartását veszem figyelembe.

A család

A kapcsolatrendszer kiemelt jelentőségű eleme a szülők, a gyermekek családjának köre, hiszen a gyermekek neveltségi szintjének alakítása közös feladatunk és felelősségünk. Célom ezért az együttműködés elérése.

Az óvoda nyitottságát hangsúlyozom a szülők folyamatos tájékoztatásával, nyílt napok, közös rendezvények, fogadó órák, ünnepségek, társadalmi munkák, családlátogatás, szülői értekezletek megtartásával. A családdal való kapcsolattartás módok - a szülő tájékoztatása, véleményének kikérése - az együttműködést segítik.

A jól működő partneri kapcsolatok megléte alapvető feltétele nevelő munkánk eredményesebbé tételének. Fontos, hogy a szülők ismerjék feladatainkat és terveinket, mert ez által bővülnek lehetőségeink. Az óvoda színvonalas működtetése érdekében hangsúlyt fektetek a szülők motiválására. Ha a szülők érzik, hogy gyermekükért van az óvoda, akkor támogatják is.

A szülői munkaközösség képviselőivel korrekt, együttműködő, rendszeres kapcsolatra törekszem.

Szükségesnek tartom a működő formák bővítését, megújítását.

Számítunk a szülők értékes, jó szándékú véleményére.

Feladatom:

· Rendszeres részvétel az SZMK üléseken: tájékozódás, tájékoztatás,

· Szülői Fórum biztosítása, felelős megbízása,

· Széleskörű tájékoztatás a levelezőlistán keresztül,

· Az óvodapedagógusok motiválása a szülői értekezletek megújítására                         pl.: játékismertetés, hasznos irodalom ajánlása, drámapedagógia elemek használata.

Bölcsőde
A Bölcsődével való kapcsolatunk jó, az innen érkező gyermekek már kialakult szokásrendszerrel érkeznek, így a csoportban meghatározó szerepük van az első időszakban.

Vezetői feladataim között szerepel a bölcsődével való szorosabb kapcsolattartás, a közös kapcsolódási pontok keresése, szakmai napokon való kölcsönös részvétel..

Elsődleges feladat az átmenet gördülékenységének megalapozása.
Kapcsolattartási formák:

· ismerkedés a szülőkkel, az óvoda bemutatása 

· a beiratkozni szándékozó szülők meghívása, ahol benyomásokat szerezhet a szülő és kérdéseket tehet fel,

· a leendő óvodásaink meglátogatása a bölcsődében,

· bölcsődések látogatása az óvodában

Iskolák

Az óvoda-iskola együttműködésében a nevelési célok, a pedagógiai munka minél teljesebb megismertetése érdekében a már bevált jó gyakorlatot támogatom

· a gyermekek beilleszkedésének segítése, az óvoda-iskola átmenet megkönnyítése érdekében iskolalátogatás szervezése

· lehetőségek keresése a tanítóknak az óvodai nevelés, a tanulási tevékenységek megfigyelésére

· a gyermekek nyomon követése, az iskolai életük megfigyelése

· szükség esetén az intézmények gyermekvédelmi felelőseinek konzultációja

Fenntartó

A mai gazdasági helyzetben gyorsan és gyakran kell az intézmény gazdálkodását érintően dönteni. Az előrelátó tervezés, a jó vezetői stratégia rendkívül fontos az óvoda pénzügyi egyensúlyának megőrzése szempontjából, hogy elegendő alap álljon rendelkezésre az intézmény minőségi munkájának anyagi hátteréhez.

Ezért fontos, hogy a fenntartó tisztában legyen az óvodában folyó munka minőségének szintjével, az azzal összefüggő anyagi szükségletek indokoltságával.

Feladat:

· együttműködésre törekvés

· korrekt tájékoztatás, szóbeli, írásbeli

· egyeztető tárgyalásokon, értekezleteken való részvétel

· információszolgáltatás az intézmény pénzügyi gazdálkodási és szakmai tevékenységéről

 Egyéb

· Pedagógiai Szakszolgálat,

· Óvoda-gyermekorvos, védőnők,

· Családsegítő és Gyermekjóléti Szolgálat,·

· Közművelődési Intézmények, WAMK
· Civil szervezetek

Vezetői feladataim között prioritást élvez a gyermekvédelem.

Fő feladat: a gyermeki jogok biztosítása, a gyermekeket veszélyeztető körülmények időbeni felismerése, megelőzése, feltárása, korrekciója és megszüntetése.
Fontos a jó kapcsolat kialakítása a Családsegítő és Gyermekjóléti Szolgálat munkatársaival, a gyermekorvosokkal, és a védőnői hálózattal.

Feladatom a gyermekek fejlesztésének biztosítása érdekében a fenti intézményekkel a kapcsolatok ápolása. Nyitott vagyok az intézményi célok elérése érdekében újabb együttműködő szervezetek felkeresésére és fogadására.
4. Összegzés

                                                                          
        „Ki hűséget vet – életet arat”

                                                                                                          
      /Wass Albert/

Wass Albert: A gyökér megmarad c. versének alapgondolatával, és a nevelésbe vetett hittel fejezem be pályázatomat a Csicsergő Napközi Otthonos Óvoda óvodavezetői állására.

A pedagógus élete minden napján arról a hűségről tesz tanúbizonyságot, amellyel a jövő nemzedékét szeretettel neveli.

Szeretnék tudásom legjavával, hittel, szeretettel szolgálni azért a célért, hogy olyan boldog, kiegyensúlyozott személyiségű 3-7 éves korú gyermekeket neveljünk, akik biztos tudással lépnek az iskolába, és eligazodnak az őket körülvevő világban.

Hiszek abban, hogy kollégáim együttműködésével sikerül egy biztos szakmai alapokon nyugvó óvodai nevelést és környezetet nyújtanunk, ahol a gyermekek biztonságban, nyugalomban élhetnek, játszhatnak, fejlődhetnek. Nagyszerű dolog úgy együtt élni a mindennapokban, hogy mindenki tudja a feladatait, belső igényből fakad a minőségi munkára törekvés és véleménykülönbség esetén őszinte beszélgetéssel oldjuk a konfliktust.

Köszönöm a munkatársaimnak, az eddig együtt töltött éveket, a türelmet, az elfogadást, az együttgondolkodást, az együttműködést.

Kívánom, hogy hitünk, összetartásunk, szakmai elhivatottságunk, kitartásunk pozitív életerőt adjon a mindennapi feladatok teljesítésében.

Sülysáp, 2013. május 3.
….………………………………

5. Mellékletek

Szakmai önéletrajz

Név:


Bálint Sándorné

Születési idő:
 
Budapest, 1960. 04. 23.

Cím:


2241 Sülysáp, Béke utca 10.

Telefonszám:

29/435-212, 30/701-49-36
E-mail:

balintne0423@gmail.com
Családi állapot:
férjezett

Gyermekek:

2 leány

Munkahely: 

Csicsergő Napközi Otthonos Óvoda, 2241 Sülysáp, Vasút u. 88.
Időtartam: 

1978. június 26 – jelenleg is
Beosztás: 

óvodavezető

Munkáltató neve:
Sülysáp Nagyközség Önkormányzata, 

2241 Sülysáp, Szent István tér 1.

Végzettség

·  1997-1999 Pedagógiai Főiskola Hajdúböszörmény

             Vezető óvodapedagógus szakvizsga

·  1993-1994/ Pedagógiai Főiskola Hajdúböszörmény

             Óvodavezetői szakosító

·  1979-1981 Óvónőképző Főiskola Kecskemét

 Óvónő

·  1974-1978 Damjanich János Gimnázium Nagykáta

 Érettségi

Szakmai tapasztalat
· 1993          – kinevezett óvodavezető

· 1992-1993 – megbízott óvodavezető

· 1982-1992 – általános vezető helyettes 

· 1978          –  óvodapedagógus

Kiegészítő képzések
· 2011 Vizuális nevelés és tárgykultúra fejlesztése óvodapedagógusok számára

· 2011 Mentálhigiénés alapfokú továbbképzés

· 2010 Kompetencia alapú oktatási programcsomagok alkalmazása – óvodai     

         programcsomag

· 2010 Pedagógusok által alkalmazható játékok a szorongás oldására óvodás 

         korban

· 2007 Manuális képességek fejlesztése óvodás és kisiskolás korban

· 2007 Intézményi teljesítményértékelés 

· 2005 Vizuális technikák 

· 2003 Mérésmetodikai ismeretek 

· 2002 Minőségirányítási alapismeretek

· 2000 Számítógép alapismeretek

· 2000 Szervezett fejlesztés

· 1999 Tevékenységközpontú óvodai nevelés

· 1998 Tevékenységközpontú óvodai nevelés

· 1998 Programkészítés – az óvodai nevelés programja

Sülysáp,  2013. május 3.

Nyilatkozat

Alulírott Bálint Sándorné nyilatkozatomat a személyes adatok védelméről,       és a közérdekű adatok nyilvánosságáról szóló 1992. évi LXIII. törvény alapján teszem.

 Nyilatkozatom a Sülysáp Nagyközségi Önkormányzat által meghirdetett Csicsergő Napközi Otthonos Óvoda vezetői álláshelyére kiírt, valamint Közigazgatási  és Igazságügyi Hivatal  (KÖZIGÁLLÁS) internetes oldalán 3622. sz. közzétett pályázati felhíváshoz kapcsolódik. 

